CELEX: 31992R3093
Language: el
Date: 1992-10-27 00:00:00
Title: Κανονισμός (ΕΟΚ) αριθ. 3093/92 της Επιτροπής της 27ης Οκτωβρίου 1992 σχετικά με την τροποποίηση του παραρτήματος ΙΙΙ του κανονισμού (ΕΟΚ) αριθ. 2377/90 του Συμβουλίου για τη θέσπιση κοινοτικής διαδικασίας για τον καθορισμό ανωτάτων ορίων καταλοίπων κτηνιατρικών φαρμάκων στα τρόφιμα ζωικής προέλευσης

Avis juridique important

|

31992R3093

Κανονισμός (ΕΟΚ) αριθ. 3093/92 της Επιτροπής της 27ης Οκτωβρίου 1992 σχετικά με την τροποποίηση του παραρτήματος ΙΙΙ του κανονισμού (ΕΟΚ) αριθ. 2377/90 του Συμβουλίου για τη θέσπιση κοινοτικής διαδικασίας για τον καθορισμό ανωτάτων ορίων καταλοίπων κτηνιατρικών φαρμάκων στα τρόφιμα ζωικής προέλευσης  

Επίσημη Εφημερίδα αριθ. L 311 της 28/10/1992 σ. 0018 - 0019 Φινλανδική ειδική έκδοση: Κεφάλαιο 3 τόμος 45 σ. 0137  Σουηδική ειδική έκδοση: Κεφάλαιο 3 τόμος 45 σ. 0137 

ΚΑΝΟΝΙΣΜΟΣ (ΕΟΚ) αριθ. 3093/92 ΤΗΣ ΕΠΙΤΡΟΠΗΣ  της 27ης Οκτωβρίου 1992  σχετικά με την τροποποίηση του παραρτήματος ΙΙΙ του κανονισμού (ΕΟΚ) αριθ. 2377/90 του Συμβουλίου για τη θέσπιση κοινοτικής διαδικασίας για τον καθορισμό ανώτατων ορίων  καταλοίπων κτηνιατρικών φαρμάκων στα τρόφιμα ζωικής προέλευσηςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2377/90 του Συμβουλίου της 26ης Ιουνίου 1990 για τη θέσπιση κοινοτικής διαδικασίας για τον καθορισμό ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης (1), όπως τροποποιήθηκε τελευταία από τον  κανονισμό (ΕΟΚ) αριθ. 762/92 (2) της Επιτροπής, και ιδίως τα άρθρα 7 και 8,  Εκτιμώντας:  ότι, σύμφωνα με τον κανονισμό (ΕΟΚ) αριθ. 2377/90, πρέπει να θεσπιστούν σταδιακά ανώτατα όρια καταλοίπων για όλες τις φαρμακολογικώς ενεργούς ουσίες που χρησιμοποιούνται στην Κοινότητα σε κτηνιατρικά φάρμακα που προορίζονται να χορηγηθούν σε ζώα από τα  οποία παράγονται τρόφιμα-  ότι τα ανώτατα όρια καταλοίπων πρέπει να θεσπιστούν μόνο αφού εξεταστούν, στο πλαίσιο της επιτροπής κτηνιατρικών φαρμάκων, όλα τα πλρηοφοριακά στοιχεία που αφορούν την ασφάλεια των καταλοίπων της σχετικής ουσίας για τον καταναλωτή τροφίμων ζωικής  προέλευσης καθώς και η επίδραση των καταλοίπων στη βιομηχανική επεξεργασία των τροφίμων-  ότι κατά τη θέσπιση των ανωτάτων ορίων για τα κατάλοιπα των κτηνιατρικών φαρμάκων στα τρόφιμα ζωικής προέλευσης είναι αναγκαίο να καθοριστούν τα ζωικά είδη στα οποία επιτρέπεται η παρουσία των καταλοίπων, οι ποσότητες που μπορούν να ανευρίσκονται σε  καθένα από τους ιστούς που λαμβάνονται από το ζώο στο οποίο χορηγήθηκε το φάρμακο (ιστός-στόχος) και η φύση του καταλοίπου εκείνου που είναι κατάλληλο για την παρακολούθηση των καταλοίπων (κατάλοιπο-δείκτης)-  ότι για να διευκολυνθεί ο έλεγχος των καταλοίπων, όπως προβλέπει η οικεία κοινοτική νομοθεσία, θα πρέπει συνήθως να θεσπίζονται ανώτατα όρια καταλοίπων για ιστούς-στόχους ήπατος και νεφρών- ότι, επειδή συχνά το ήπαρ και τα νεφρά αφαιρούνται από τα  σφάγια που αποτελούν αντικείμενο διεθνούς εμπορίου, πρέπει να καθορίζονται πάντα ανώτατα όρια καταλοίπων και για τους μυς ή τους λιπώδεις ιστούς-  ότι, όσον αφορά τα κτηνιατρικά φάρμακα που προορίζονται να χρησιμοποιηθούν σε πτηνά που βρίσκονται σε περίοδο ωοτοκίας, σε ζώα που βρίσκονται σε περίοδο γαλακτοπαραγωγής ή σε μέλισσες πρέπει να καθοριστούν ανώτατα όρια καταλοίπων και για τα αυγά, το  γάλα ή το μέλι-  ότι η αλμπενταζόλη, η αμιτράζη, η θιαμπενταζόλη και τυλοζίνη πρέπει να περιληφθούν επομένως στο παράρτημα ΙΙΙ του κανονισμού (ΕΟΚ) αριθ. 2377/90- ότι είναι αναγκαίο να προσδιοριστεί η διάρκεια ισχύος των προσωρινών ανωτάτων ορίων καταλοίπων-  ότι πρέπει να δοθεί στα κράτη μέλη προθεσμία 60 ημερών πριν από την έναρξη της ισχύος του παρόντος κανονισμού ώστε να μπορέσουν να πραγματοποιήσουν τις αναγκαίες τροποποιήσεις στις άδειες κυκλοφορίας κτηνιατρικών φαρμάκων που χορηγήθηκαν σύμφωνα με την  οδηγία 81/851/ΕΟΚ του Συμβουλίου (3), όπως τροποποιήθηκε από την οδηγία 90/676/ΕΟΚ (4), προκειμένου να ληφθούν υπόψη οι διατάξεις του παρόντος κανονισμού-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής για την προσαρμογή στην τεχνική πρόοδο των οδηγιών που αποβλέπουν στην εξάλειψη των τεχνικών εμποδίων στις συναλλαγές στον τομέα των κτηνιατρικών φαρμάκων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα ΙΙΙ του κανονισμού (ΕΟΚ) αριθ. 2377/90 τροποποιείται όπως αναφέρεται στο παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την εξηκοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Οκτωβρίου 1992. Για την Επιτροπή  Martin BANGEMANN  Αντιπρόεδρος   (1) ΕΕ αριθ. L 224 της 18. 8. 1990, σ. 1. (2) ΕΕ αριθ. L 83 της 28. 3. 1992, σ. 14. (3) ΕΕ αριθ. L 317 της 6. 11. 1981, σ. 1. (4) ΕΕ αριθ. L 373 της 31. 12. 1990, σ. 15.    ΠΑΡΑΡΤΗΜΑ  Το παράρτημα ΙΙΙ αντικαθίσταται ως εξής:  Ι. Σημείο 1.2.3. Μακρολίδια, συμπληρώνεται με το ακόλουθο κείμενο:          Φαρμακολογικώς ενεργός(οί) ουσία(ες)  Κατάλοιπο-δείκτης  Ζωικά είδη  Ανώτατα όρια καταλοίπων  Ιστοί  στόχοι  Άλλες διατάξεις         "1.2.3.2. Τυλοζίνη  Τυλοζίνη  Βοοειδή  Χοίροι  Πουλερικά  100 μg/kg  Μύες  Ήπαρ  Νεφρά  Η ισχύς των προσωρινών ανωτάτων ορίων καταλοίπων λήγει την 1η Ιουλίου 1995."    Βοοειδή  50 μg/kg  Γάλα         ΙΙ. Σημείο 2.1.1. Βενζιμιδαζόλια και προ-βενζιμιδαζόλια, συμπληρώνεται με το ακόλουθο κείμενο:          Φαρμακολογικώς ενεργός(οί) ουσία(ες)  Κατάλοιπο-δείκτης  Ζωικά είδη  Ανώτατα όρια καταλοίπων  Ιστοί  στόχοι  Άλλες διατάξεις         "2.1.1.4. Αλμπενταζόλη  Άθροισμα της αλμπενταζόλης και του μεταβολίτου 2-αμινο-βενζιμιδαζολο-σουλφόνη   Βοοειδή  Πρόβατα  100 μg/kg  500 μg/kg  1 000 μg/kg  Μύες  Λιπώδεις ιστοί  Γάλα  Νεφρά  Ήπαρ  Η ισχύς των προσωρινών ανωτάτων ορίων καταλοίπων λήγει την 1η Ιανουαρίου 1996  2.1.1.5. Θιαμπενταζόλη  Άθροισμα θιαμπενταζόλης και 5-υδροξυθιαμπενταζόλης  Βοοειδή  Πρόβατα  Αίγες  100 μg/kg  Μύες  Ήπαρ  Νεφρά  Λιπώδεις ιστοί  Γάλα  Η ισχύς των προσωρινών ανωτάτων ορίων καταλοίπων λήγει την 1η Ιανουαρίου 1996."        ΙΙΙ. Προστίθεται το ακόλουθο κείμενο:  "2.2. Φάρμακα κατά των εκτοπαρασίτων          Φαρμακολογικώς ενεργός(οί) ουσία(ες)  Κατάλοιπο-δείκτης  Ζωικά είδη  Ανώτατα όρια καταλοίπων  Ιστοί  στόχοι  Άλλες διατάξεις         2.2.1. Αμιτράζη  Συνδυασμός της αμιτράζης και των μεταβολίτων της μετρημένοι σαν τη 2,4-διμεθυλανιλίνη   Χοίροι  50 μg/kg 200 μg/kg  Μύες Νεφρά, ήπαρ  Η ισχύς των προσωρινών ανώτατων ορίων καταλοίπων λήγει την 1η Ιουλίου 1994."